Publication: Magyar Közlöny
Issue: MK-1999-38 (Year: 1999, Number: 38)
Era: 1990-2004
Section: a 21/1999. (V. 3.) OM rendelethez
Paragraph Index: 48

5. A képzés főbb tanulmányi területei Általános fizikai ismeretek 40—50%. A korábbi ismeretek elmélyítése, középiskolai vonatkozások felfrissítése: mechanika, elektrodinamika, termodinamika, atomfizika és optika, relativitáselmélet. Informatika 10—15%. Mérőkészülékek, mérőhálózatok, adatátvitel, kommunikációs eljárások, operációs rendszerek, vezérlés, programozási segédeszközök, folyamatirányítás. Laborgyakorlatok 10—15%. Fizikai törvények tapasztalati ellenőrzése, a kísérletes fizikatanítás, a méréstechnika korszerű eszközei. A fizika társadalmi hatásai: 10—15%. A fizikai világkép fejlődése és hatása az általános gondolkodásra; fizikai törvények a természet- és a műszaki tudományokban, a fizika kultúrtörténete. Szakmódszertan 10—15%. Korszerű kísérleti és szemléltető eszközök, iskolatípusok és tankönyvek, modern didaktikai törekvések, természettudomány és általános gondolkozáskultúra, tehetséggondozás. Pedagógia 8—10%. Tantervelmélet, tananyag-kiválasztás és -elrendezés, nemzeti alaptanterv és helyi tantervek, iskolai pedagógiai program, tantervfejlesztés elmélete és gyakorlata, tantervértékelések.

Source: https://magyarkozlony.hu/hivatalos-lapok/bb74018658afbc604624728d5d702cb59fb827ee/dokumentumok/cde7c616da90efc460a49e60aad7a0d7525e2f66/letoltes